पाएं अपने शहर की ताज़ा ख़बरें और फ्री ई-पेपरडाउनलोड करें
सिविल अस्पताल में पदस्थ कुछ डॉक्टर ओपीडी में सेवाएं नहीं दे रहे हैं। अधिकांश डॉक्टर अपनी निजी क्लीनिक पर मरीजों को देख रहे हैं। ऐसे में अस्पताल की ओपीडी खाली पड़ी रहती है तथा मरीजों को स्वास्थ्य लाभ नहीं मिल रहा है। यह शिकायत ब्लॉक कांग्रेस कमेटी के अध्यक्ष राजेंद्र सिंह जादौन ने मंगलवार को बीएमओ डॉ राजेश शर्मा से की है।
ब्लॉक कांग्रेस कमेटी की मांग है कि सिविल हॉस्पिटल में ऑक्सीजन की व्यवस्था की जाए। ताकि ऑक्सीजन के अभाव में मरीजों का इलाज न रुके। सिविल हॉस्पिटल में ऑक्सीजन उपलब्ध नहीं होने से जरूरतमंद मरीजों को मजबूरन मुरैना व ग्वालियर जाना पड़ रहा है। कई बार इलाज नहीं मिलने की स्थिति में मरीजों की मौत तक हो रही है।
कांग्रेस कमेटी का यह भी कहना है कि सिविल हॉस्पिटल में वीरपुर, विजयपुर, रामपुरकलां, झुंडपुरा, कैलारस, पहाड़गढ़ के मरीज भी इलाज कराने आते हैं। ऐसे में आक्सीजन लेवल कम होने पर मरीज की जाने का खतरा है। क्योंकि लंबी दूरी होने कारण उन्हें अस्पताल पहुंचने में दो से तीन घंटे का वक्त लग रहा है। मरीजों की सुविधा के लिए सिविल अस्पताल को ऑक्सीजन ऐंबुलेंस उपलब्ध कराई जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn